
BIROUL PERMANENT

AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm alăturat, Raportul de respingere asupra propunerii legislative pentru modificarea Ordonanţei de urgenţă nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură. transmisă cu adresa nr. Plx. 208 din 22 mai 2017 şi înregistrată cu nr.4c-4/285 din 23 mai 2015.

În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,
                         Alexandru STĂNESCU

R A P O R T   DE  RESPINGERE
asupra propunerii legislative pentru modificarea Ordonanţei de urgenţă nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din

Legea nr.361991 privind societăţile agricole şi alte forme de asociere în agricultură
(Plx. 208/2017)
În conformitate cu prevederile art. 95 din Regulamentul Camerei Deputaţilor, republicat, Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond, cu propunerea legislativă pentru modificarea Ordonanţei de urgenţă nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din  Legea nr.36/1991 privind societăţile agricole şi alte forme de asociere în agricultură înregistrată cu nr.4c-4/285 din 23 mai 2015.

 Senatul în calitate de primă Cameră sesizată a respins propunerea legislativă în şedinţa din 15 mai  2017.

Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
Consiliul Legislativ a avizat favorabil iniţiativa legislativă conform avizului nr. 156/22.03.2017.

Comisia pentru mediu şi echilibru ecologic a avizat negativ iniţiativa legislativă.
Guvernul prin punctul de vedere transmis cu adresa nr. 458/11.04.2017 precizează că nu susţine adoptarea propunerii legislative.
Propunerea legislativă are ca obiect de reglementare modificarea lit.a) şi b) ale alin.(2¹) al art. 7 din Ordonanţa de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, aprobată cu modificări şi completări prin Legea nr. 104/2015, cu modificările şi completările ulterioare.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi  servicii specifice au examinat propunerea legislativă, în şedinţa din 05.09.2017.
Din totalul de 25 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere 24  deputaţi..

În urma examinării propunerii legislative şi a opiniilor examinate, membrii Comisiei pentru agricultură, silvicultură, industrie alimentară şi servicii specifice au hotărât, cu  majoritate de voturi (s-au înregistrat 2 abţineri), respingerea propunerii legislative din următoarele motive: 
· înlocuirea titlului de proprietate cu adeverinţa eliberată de primărie constituie o reglementare care excedează prevederilor Legii nr. 1/2000 ;
· adeverinţele eliberate de primărie sunt acte provizorii, supuse, deci, revocării şi nu pot înlocui titlurile de proprietate ca document care atestă dreptul de utilizare a terenului, ca act generalizat şi având un  caracter permanent
Propunerea legislativă face parte din categoria legilor ordinare, potrivit prevederilor art. 76 alin.  2  din Consituţia României, republicată.

                     PREŞEDINTE,                                         SECRETAR,

         Alexandru STĂNESCU                               Dan CIOCAN
Consilier parlamentar,

dr. Gabriela Amalia Ciurea

